**Az előterjesztést megtárgyalta:**

* Oktatási és Szociális Bizottság
* Jogi és Társadalmi Kapcsolatok Bizottsága

 *A határozati javaslatot törvényességi*

 *szempontból megvizsgáltam:*

 */: Dr. Károlyi Ákos :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2015. december 10-i ülésére**

**Javaslat a Szombathelyi Benczúr Gyula Utcai Óvoda alapító okiratának módosítására**

Az óvodák alapító okirata tartalmazza, hogy az intézmény milyen körben jogosult a sajátos nevelési igényű gyermekek ellátására. A Szombathelyi Benczúr Gyula Utcai Óvoda alapító okiratában az érzékszervi fogyatékos – hallássérült gyermekek ellátása nem szerepel. Az óvoda vezetője kérte, hogy hallássérült gyermekek ellátása is kerüljön be az óvoda alapító okiratába. Ezen feladat ellátása nem jelent többletköltséget.

Tájékoztatom a Tisztelt Közgyűlést, hogy [Áht. 8/A. § (2) bekezdés és 11. § (7) bekezdés, valamint a 111. § (26) bekezdés értelmében 2015. január 1-jétől az alapító, módosító és megszüntető okiratokat a Magyar Államkincstár honlapján közzétett formanyomtatványok (a továbbiakban: okirat minták) szerint kell elkészíteni](http://www.allamkincstar.gov.hu/kincstar/torzskonyv_nyomtatvanyok/2). A csatolt okiratok az előírt formátumban készültek.

A Magyar Államkincstár a kormányzati funkciók változását a törzskönyvi nyilvántartásban hivatalból módosította. Az alapító okirat módosításakor ezeket a változásokat szükséges az alapító okiraton is módosítani.

Az alapító okirat - a nemzeti köznevelésről szóló 2011. évi CXC. törvény 21.§ (3) bekezdés k) pontja szerint - kiegészítésre kerül az intézmény gazdálkodásával összefüggő jogosítványokra történő rendelkezéssel.

Az alapító okiratban az óvoda alapítási éve 2000.01.01. Levélben megkerestük a Magyar Államkincstárt, hogy miért a fenti dátumot lehet csak szerepeltetni alapítási évnek, de érdemi választ még nem kaptunk rá.

A Szombathelyi Benczúr Gyula Utcai Óvoda Módosító okirata az előterjesztés 1. számú, a módosításokkal egybeszerkesztett Alapító okirata az előterjesztés 2. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat jóváhagyni szíveskedjék.

**Szombathely, 2015. december „ ”**

 **/: Dr. Puskás Tivadar :/**

**HATÁROZATI JAVASLAT**

**……../2015. (XII.10.) Kgy. számú határozat**

1. Szombathely Megyei Jogú Város Közgyűlése az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapjána Szombathelyi Benczúr Gyula Utcai Óvoda Módosító okiratát az előterjesztés 1. számú, a módosításokkal egységes szerkezetbe foglalt Alapító okiratát az előterjesztés 2. számú melléklete szerinti tartalommal jóváhagyja.
2. A Közgyűlés felhatalmazza a polgármestert és a jegyzőt az 1. pontban foglalt dokumentumok aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

 2015. december 15. /a 2. pont vonatkozásában/